Diari Oficial de la Generalitat Valenciana


Sumari del DOGV 6108, del 23-09-2009 (2009/10452)

RESOLUCIÓ de 5 de desembre de 2008, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de la Nucia, província d'Alacant, en favor d'Iberdrola Distribución de Gas, SAU. Expedients: CBREDE/2005/23/03, CBREDE/2005/40/03 i CBREDE/2006/62/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10792


Data del document
:   05-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 5 de desembre de 2008, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de la Nucia, província d'Alacant, en favor d'Iberdrola Distribución de Gas, SAU. Expedients: CBREDE/2005/23/03, CBREDE/2005/40/03 i CBREDE/2006/62/03. [2009/10837]  
Vista la sol·licitud presentada per Gas Alicante, SAU, amb domicili a l'efecte de notificacions en c/ Nueva, núm. 1, bis, 03906 Elda, en data 20 de maig de 2005, davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de la Nucia, firmat per un tècnic competent i visat pel Col·legi Oficial corresponent en data 18 de maig de 2005, perquè li siga atorgada l'autorització administrativa per a la distribució de gas natural al municipi de la Nucia, província d'Alacant. (CBREDE/2005/23/03).  
Vist que per Resolució de la Direcció General d'Energia, de 7 de novembre de 2008, es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre a esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que es va fer la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent que es va publicar en els diaris Información i La Verdad el dia 14 de juliol de 2005; en el Butlletí Oficial de la Província d'Alacant, de 4 d'agost de 2005, i en el Diari Oficial de la Comunitat Valenciana de 13 de juliol de 2005, així com en el tauler d'anuncis de l'Ajuntament de la Nucia, únic afectat. Va presentat un escrit d'al·legacions l'empresa Gas Natural Cegás, SA, que, en síntesi, manifesta el següent:  
- Que examinat el projecte presentat s'han observat una sèrie de deficiències tècniques, com són: que no està determinat amb exactitud el punt de connexió a la xarxa d'APA, tipus de subministrament provisional que s'utilitzarà, ni on s'ubicarà, sense garantir la validesa de la infraestructura bàsica en el temps per al subministrament provisional i definitiu; no queda garantit el subministrament de gas a tota la zona d'expansió de sòl del municipi, limita la xarxa bàsica a uns quants trams de carrers molt concretes en el nucli urbà, a pesar que se sol·licita l'autorització administrativa per a tot el terme municipal de la població. Que qui al·lega té com a objectiu el subministrament de gas natural a la població de la Nucia, i esmenta en el seu escrit una sèrie de consideracions a fi de valorar la major cobertura de què disposa respecte del projecte presentat.  
Vist que sol·licitat pel Servici Territorial d'Energia un informe l'Ajuntament de la Nucia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en què facen constar les condicions que considere oportunes referides a la sol·licitud d'Endesa Gas Distribución, SA, no consta en l'expedient cap manifestació pel mencionat Ajuntament.  
Vist que la companyia Gas Natural Cegás, SA, amb domicili a l'efecte de notificacions en Gravador Esteve, 14, 46222 València, va presentar amb data 17 de juny de 2005 davant del Servici Territorial d'Energia d'Alacant de la Conselleria d'Infraestructures i Transport un escrit acompanyat de projecte d'autorització administrativa per a la distribució de gas natural canalitzat al terme municipal de la Nucia (Alacant), firmat per un tècnic competent i visat pel Col·legi Oficial corresponent, en data 13 de juny de 2005, en què sol·licita l'autorització administrativa per a la construcció de les instal·lacions de distribució de gas natural al terme municipal de la Nucia, província d'Alacant (CBREDE 2005/40/03).  
Vist que per mitjà d'ofici de 5 de juliol de 2005, el Servici Territorial d'Energia esmentat va traslladar a l'empresa Endesa Gas Distribución, SA, la sol·licitud de Gas Natural Cegás, SA, sobre l'autorització administrativa de distribució de gas natural en el terme de la Nucia, a l'efecte de presentar les al·legacions que considerara convenients, la qual cosa va portar a terme per mitjà d'un escrit d'al·legacions en què, en síntesi, manifesta:  
- Que el grup Gas Natural té el 80% del mercat de distribució de gas natural a Espanya i a fi d'incrementar la productivitat i la competència s'ha de fomentar la presència significativa de diferents agents en el sistema gasista.  
- Que cal primar la presa d'iniciatives, i s'ha de resoldre tenint en compte l'orde cronològic de presentació de les sol·licituds.  
- Que en el projecte de Gas Natural Cegás, SA, es relega la gasificació del nucli urbà a la fase II i s'anteposen diferents sectors a este, i en el de l'empresa al·legadora s'inclou el nucli urbà de la Nucia en la zona 1, per a després estendre les xarxes de distribució en paral·lel al creixement urbanístic de la població.  
El mencionat escrit es va traslladar a l'empresa Gas Natural Cegás, SA, que va contestar en el sentit següent:  
- Que el grup d'empreses distribuïdores d'Endesa té una participació en el mercat molt major al que s'ha indicat, i majoritari en algunes comunitats autònomes. En comparació amb el projecte presentat, Gas Natural Cegás, SA, garantix la més ràpida solució de subministrament, definitiu o provisional i un major ritme inversor inicial i continuat en les poblacions en què té autorització administrativa.  
- Quant a la segona al·legació, caldria remetre's al Reglament de 1973 sobre els criteris de majors avantatges amb vista a la garantia, importància, qualitat i import de la inversió, ja que no s'establix normativament en projectes en concurrència. Cal afegir que Gas Natural Cegás, SA, a pesar de la seua posterioritat en la presentació de la proposta, preveia la possible gasificació d'esta població com ho demostra l'anàlisi de la solució tècnica de subministrament provisional i definitiu i els acords aconseguits amb diverses unitats de desenvolupament urbanístic per a coordinar la construcció de les xarxes de distribució de gas en el procés d'urbanització, algunes provisionalment ja subministrades amb GLP.  
- Respecte a la planificació, cal indicar que Gas Natural Cegas, SA, tindria una ubicació per a una instal·lació planta satèl·lit de GNL en l'interior d'una unitat de desenvolupament urbanístic a Polop de la Marina i que el desenvolupament d'infraestructura bàsica es faria des d'este sector i a través d'altres sectors en construcció ja en el terme municipal de la Nucia fins a arribar al nucli urbà. Es partix d'una realitat que permet una gasificació programada, perquè no es tracta d'anteposar els sectors al nucli urbà, sinó de traçat i seqüències de construcció.  
- Finalment, es manifesten una sèrie de consideracions amb vista a valorar la major cobertura de què disposa respecte del projecte en concurrència.  
Vist que sol·licitat pel Servici Territorial d'Energia un informe a l'Ajuntament de la Nucia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, no consta en l'expedient cap manifestació pel mencionat Ajuntament.  
Vista la sol·licitud presentada per Iberdrola Distribución de Gas, SAU, amb domicili a l'efecte de notificacions en 28551 Madrid, c/ Tomás Redondo, 1, amb data 25 de juliol de 2006 davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de la Nucia, firmat per un tècnic competent i visat pel Col·legi Oficial corresponent en data 17 de juliol de 2006, perquè li siga atorgada l'autorització administrativa per a la distribució de gas natural al municipi de la Nucia, província d'Alacant, (CBREDE/2006/57/03), amb les característiques bàsiques contingudes en la documentació presentada i que més avant es descriuen.  
Vist que va ser sol·licitat pel Servici Territorial d'Energia un informe a l'Ajuntament de la Nucia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Iberdrola Distribución de Gas, SAU. No consta en l'expedient cap manifestació en resposta a l'informe sol·licitat.  
Atés que traslladada la sol·licitud d'Iberdrola Distribución de Gas, SAU a la resta d'empreses en concurrència, a fi de poder examinar la documentació presentada, així com formular les al·legacions que consideren oportunes, es van presentar dins del termini i la forma escaient un escrit per part d'Endesa Gas Distribución, SA, que conté les manifestacions que a continuació i, en síntesi, s'esmenten, sense que en l'expedient conste cap manifestació de l'empresa Gas Natural Cegás, SA.  
1. Que Iberdrola Distribución de Gas, SAU, no va presentar cap document quant a la gasificació de la Nucia en el període d'informació pública. 2. Que l'àmbit sol·licitat per a l'autorització s'estén a la majoria dels vials del municipi, independentment que estiguen consolidats o que tinguen o no ordenament urbanístic aprovat i això contravé la Llei d'Hidrocarburs que exigix l'adequació de l'emplaçament de les instal·lacions al règim d'ordenació del territori. 3. Que el sol·licitant no formula un compromís d'inversió o de termini per a completar la gasificació de l'àrea sol·licitada per al cas de les zones sense projecte d'urbanització aprovat. 4. Que el sol·licitant pretén instal·lar canalitzacions en la majoria dels vials consolidats i que eixa inversió repercutirà negativament en els usuaris.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
A través de gasoducte de la zona, sense determinar.  
Possibilitat de subministrament provisional, per mitjà d'emmagatzemament de gas amb ubicació no determinada, en tant la connexió del gasoducte no fóra possible.  
- Estació de regulació i mesurament (ERM).  
Amb rang de pressió APA/MPA(1), pressió d'entrada màxima de 10 bar i mínima de 0,4 bar, de dos línies i cabal de 2 x 3000 m³(n)/h i una de reserva.  
- Xarxa bàsica.  
La pressió de la xarxa és MPA(1), procedent de l'ERM descrita, disposa d'un ramal cap al nord seguint la carretera CV-70 per a arribar fins al nucli urbà, el segon ramal, cap al sud, per a donar subministrament a les urbanitzacions pròximes.  
La canonada estarà construïda en polietilé PE-100, d'alta densitat, SDR 17'6, amb diàmetres nominals de 250 mm, 200 mm i 160 mm i longituds respectives en el seu traçat de 1.816 ml, 898 ml i 1.112 ml.   
- Pla d'expansió.  
L'ERM i la xarxa bàsica de distribució s'instal·laran durant la primera anualitat, des de la consecució de l'autorització administrativa.  
Durant este període s'executarà la posada en gas d'un tram de la xarxa, que es continuarà en els anys següents en la zona d'urbanitzacions i d'acord amb el creixement vegetatiu de les distintes zones, segons el plànol de zonificació núm. 1 d'1 del projecte visat en data 18 de maig de 2005.  
Vist que les característiques bàsiques contingudes en la documentació presentada per Gas Natural Cegás, SA, són les següents:  
- Punt de connexió:  
Inicialment, de forma provisional per mitjà d'una planta de GNL per a donar subministrament conjunt als termes municipals de Polop de la Marina i la Nucia.  
De forma definitiva en el punt de lliurament situat en l'Alfàs del Pi del gasoducte en APA(1) Alacant-Benidorm-Atea.  
- Xarxa bàsica i secundària:   
Des de l'eixida de la planta de GNL situada al costat del polígon industrial La Alberca, la xarxa bàsica continua fins al límit amb el terme municipal de l'Alfàs del Pi, amb pressió MPB(1) i distintes canalitzacions per a donar servici al nucli urbà, sectors La Serreta i Pie de Monte, i el polígon industrial La Alberca i canonada de polietilé PE-100, d'alta densitat, SDR 17'6 i diàmetres de 200 mm, 160 mm, i 110 mm, amb longituds, respectives, per a les dos fases previstes de 4.489 ml, 3.468 ml i 4.077 ml.  
El cabal previst és de 2.500 m³(n)/h des de la planta de Polop, llevat del que correspon als consums derivats de la dita població.  
- Zona geogràfica:  
Terme municipal de la Nucia delimitat per les zones urbanes qualificades així en el vigent Pla General d'Ordenació Urbana, així com els sectors específics indicats.  
- Pla d'expansió.  
En la fase I, que comprén la 1ª i la 2ª anualitat, es preveu la instal·lació de la major part de la xarxa que proveïx el polígon industrial i els sectors abans referits, d'acord amb el plànol núm. 819-ES-4.2 Rev 0.  
En la fase II, a partir de la 3ª anualitat, es preveu la distribució en el nucli urbà, per mitjà de la instal·lació d'una part de la xarxa amb canonada de les mateixes característiques, diàmetres de 160 mm i 110 mm i longituds 899 ml i 808 ml, respectivament.  
Vist que Gas Natural Cegás, SA, Endesa Gas Distribución, SA, i Iberdrola Distribución de Gas, SAU, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que es dicta la present resolució, consta justificadament acreditada a esta Direcció General d'Energia per part d'Iberdrola Distribución de Gas, SAU, Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Atés l'informe emés pel Servici Territorial d'Energia d'Alacant sobre les sol·licituds presentades d'autorització administrativa per a la construcció de la xarxa de distribució de gas natural al terme municipal de la Nucia.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol I Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de la Nucia, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que hi haja sigut la forma de l'inici, podrà disposar la seua acumulació a altres amb els quals tinga identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a l'abast, la qualitat, les condicions tècniques dels plantejaments realitzats i a la connexió a través de la xarxa per a la distribució de gas natural al municipi de la Nucia, que es troba dins del projecte de gasificació Altea-la Vila joiosa (la Marina Baixa), sol·licitat per Iberdrola Distribución de Gas, SAU, al qual ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article de la qual 5 disposa que, «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al projecte de gasificació esmentat», de la mateixa manera que succeïx al municipi limítrof, Benidorm, l'autorització administrativa del qual per a la distribució de gas natural té Iberdrola Distribución de Gas.  
Atés la Direcció General d'Energia competent per a la resolució del present expedient, d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi de la Nucia en favor d'Iberdrola Distribución de Gas, SAU, i denegar la resta de sol·licituds que conformen i que han sigut acumulades al present expedient, amb les següents condicions i característiques:  
- Subjecte: Iberdrola Distribución de Gas, SAU.  
- Tipus de gas: gas natural.  
- Punt de connexió:  
Solució inicial provisional de subministrament:  
Planta satèl·lit de gas natural liquat per a emmagatzemament i regasificació, amb pressió màxima d'eixida de 4 bar.  
Les instal·lacions que cal establir es faran d'acord amb el projecte tècnic d'execució que cal presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució.  
Esta solució temporal tindrà una duració màxima de dos anys des de la notificació de la present resolució. No obstant això, abans de l'acabament del termini esmentat, Iberdrola Distribución de Gas, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
Solució definitiva:  
Connexió a la xarxa del gasoducte de transport secundari Alacant-Benidorm-Altea, que disposa d'autorització administrativa d'esta Direcció General, fins a la futura estació de regulació i mesurament i construcció del ramal d'alimentació al municipi.   
Després de la connexió haurà de desmantellar-se la planta satèl·lit de GNL, abans referida.  
- Traçat:  
Des de l'eixida de la planta satèl·lit partix la primera xarxa, amb canonada de polietilé, té el seu recorregut cap al sud on s'ubiquen les urbanitzacions i cap al nord per a subministrar el nucli urbà. La segona xarxa principal recorre el vial de comunicació dels sectors la Serreta i l'Algar situats en la zona est del municipi.  
A partir d'esta xarxa, derivaran les xarxes secundàries, per zones comunes de vials fins a arribar als punts de consum.  
- Zona geogràfica:  
Les zones urbanes tal com queden reflectides en els plans del projecte - PAI 530-A/143-003. Fulls 1 a 5 -, qualificades així d'acord amb el vigent Pla General d'Ordenació Urbana, i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Les condicions a què queda sotmesa la present resolució de concurrència són les següents:  
1. Les instal·lacions que cal construir es faran d'acord amb el projecte tècnic d'execució, amb les característiques contingudes en la sol·licitud per a l'obtenció de l'autorització administrativa i l'aprovació d'este, que s'ha de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a. Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en el Pla PAI/530-A/143-004 del projecte.  
b. Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
(1) APA: 4 bar< P = 16 bar  
MPA: 0,05 bar < P = 0,4 bar  
MPB: 0,4 bar< P = 4 bar  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de desembre de 2008.- El director general d'Energia: Antonio Cejalvo Lapeña.